องค์การกองทุนสัตว์ป่าโลกสากล
กองทุนสัตว์ป่าโลกสากล () เป็นองค์การอนุรักษ์สิ่งแวดล้อมระหว่างประเทศ โดยยับยั้งการทำลายสิ่งแวดล้อม และสนับสนุนให้มนุษย์อยู่ร่วมกับธรรมชาติ และใช้พลังงานทดแทน ปัจจุบันเน้นการทำงานในด้าน ป่าไม้ ระบบนิเวศวิทยาของพื้นน้ำ มหาสมุทรรวมทั้งชายฝั่งทะเล สัตว์ใกล้สูญพันธุ์ การบำบัดสารพิษที่เกิดจากสารเคมี องค์การแห่งนี้เป็นองค์กรอนุรักษ์อิสระใหญ่ที่สุดในโลก ที่มีผู้สนับสนุนมากกว่า 5 ล้านรายจากทั่วโลก ดำเนินโครงการอนุรักษ์ต่างๆ 12,000 โครงการ ใน 153 ประเทศ องค์การกองทุนสัตว์ป่าโลกสากลมีสถานะเป็นมูลนิธิ ใน ค.ศ. 2010 ได้เกิดกองทุนที่มาจากเงินทุนของประชาชนรวมถึงการยกมรดกให้ที่ 57 เปอร์เซ็นต์ และ 17 เปอร์เซ็นต์จากแหล่งรัฐบาล (เช่น ธนาคารโลก, กระทรวงการพัฒนาระหว่างประเทศ, องค์การบริหารวิเทศกิจแห่งสหรัฐอเมริกา) และ 11 เปอร์เซ็นต์จากสถาบันการเงินต่างๆ
คนุท
คนุท (; "มาจากภาษานอร์สโบราณ Knútr แปลว่า knot (เงื่อน)") (5 ธันวาคม ค.ศ. 2006 - 19 มีนาคม ค.ศ. 2011 ) เป็นหมีขั้วโลกที่เกิดและถูกเลี้ยงดูที่สวนสัตวศาสตร์เบอร์ลิน () มันถูกแม่ปฏิเสธที่จะให้นมตั้งแต่แรกเกิด และถูกเลี้ยงดูอย่างใกล้ชิดโดยเจ้าหน้าที่สวนสัตว์ชื่อ โทมัส เดอร์ไฟลน์ มาตั้งแต่อายุ 44 วัน จนอายุได้ 1 ปี 10 เดือน เมื่อเดอร์ไฟลน์เสียชีวิตอย่างกะทันหันด้วยโรคหัวใจ เมื่อเดือนกันยายน ค.ศ. 2008 คนุทเป็นหมีขั้วโลกตัวแรกในรอบกว่า 30 ปีที่ได้รับการเลี้ยงดูในสวนสัตว์ของเยอรมนีและมีชีวิตรอดจนพ้นวัยทารก